દેવ દિવાળી બાદ શહેરના રસ્તાઓના રિસરફેસિંગની કામગીરી કોર્પોરેશને હાથ ધરી છે જોકે તેમાં પણ રીતસરની વેઠ ઉતારાઇ રી છે. નવા પશ્ચિમ ઝોનના ગોતા વોર્ડમાં તંત્ર કોન્ટ્રાકટરને એક અથવા બીજી રીતે છાવરી રહ્યું હોઇ લોકોમાં રોષ ફાટી નીકળ્યો છે. ગોતામાં આવેલા વિશ્વકર્મા મંદિરથી વંદેમાતરમ્ રોડ પર રિપેરિંગનાં નામે થીગડાં મારી દેવાયાં છે. ચોમાસાના ઓછા વરસાદમાં પણ મોટાભાગના રસ્તા ધોવાયા છે. આ સંજોગોમાં ઊંટની પીઠ જેવા ઊબડખાબડ થીંગડાંથી રસ્તાની દુર્દશામાં વધારો જ થયો છે. જ્યાં સુવ્યસ્થિતપણે મેટલ પાથરીને રોડ બનાવવાના હોય ત્યાં આઘાતજનક રીતે માટી અને કપચીથી ‘તકલાદી રોડ’ બની રહ્યા છે.